R A T I 0. 129 



Latino sermone conscriptum , hoc autem lemmate insignitum : // Les temoins 

 sont les yeux et les oreilles de la justice." 



Argumentum in ea disputatione secundum quaestionem propositam satis 

 recte in tres partes est distributum, quarum prima ejus historiam, altera 

 comparationem legum recentiorum , tertia explicationem juris nostri spectat. 

 Magnam in quaestione elaboranda auctor adhibuit diligentiam, scriptores 

 recentiores plerosque cognovit; sed in historica parte, quod ad jus Roma- 

 num attinet, praecipua ejus loca magis collegit quam exposuit; quod vero 

 medium aevum spectat, non satis ipsos fontes adiit et interpretatus est. 

 Quod eo magis dolendum est, quod quaestio praecipua sui parte est 

 historica, adeoque ex historia potissimum recentioris juris praecepta in eo 

 argumento videntur explicanda. Itaque auctor peculiarem probationis per 

 testes, quae medio aevo animadvertitur , naturam non satis indagavit, imo 

 ipsas causas civiles et criminales parum distinxit. In duobus etiam reliquis 

 capitulis potuisset auctor accuratius , in universa vero disputatione castigatius 

 et magis Latine scribere. Itaque laudanda Ordini visa fuit auctoris dili- 

 gentia, qui argumentum baud ita parvae difficultatis fusius exponere ag- 

 gressus est, aureo tamen praemio condecorari non potuit. 



Audivistis certaminis exitum juvenes. Pauci in arenam descenderunt. 

 Nolo de praeteritis queri, sed committere nolite, ut minutam vestram 

 diligentiam quis possit jam criminari, ubi denuo in arenam Vos vocat, 

 non praeceptorum vox , sed ipsa Regis augustissimi voluntas. Hoc vos 

 incendat. Palma est proposita, patet campus, Vos vestram rem agite. 



Peregi, quae mihi peragenda erant, Tu vero, Deus Optime Maxime', 

 qui es Sol Justitiae, Academiam nostram illustra, ut ilia tuo lumine col- 

 lustrata late splendeat, tuo ilia numine tuta floreat vigeatque perpetuo. 

 DIXI. 



17 



